Μαΐου | 2010 | Blogging VS manipulation\n20/05/2010 by antinemecis\nH «κρίση» πρόφαση για την υποδούλωση των ευρωπαϊκών λαών…;\nΟι τελευταίες κινήσεις των ευρωπαίων «ηγετών» δείχνουν να με δικαιώνουν!\nΞαφνικά ακούμε για κεντρικό έλεγχο των οικονομιών, για έγκριση των προϋπολογισμών από την ΕΚΤ και την κομισιόν (δηλ. για ουσιαστική κατάργηση των εθνικών κοινοβουλίων και κεντρικό έλεγχο της οικονομικής πολιτικής…), στην Ελλάδα ήδη βιώνουμε την κατάργηση του κοινοβουλίου όταν ο σκοπός των ξένων αφεντικών το απαιτεί και τη μετατροπή των εντεταλμένων ανδρείκελων σε δικτατορίσκους… την τυφλή υπακοή σε ό,τι διατάξουν τα αφεντικά τους. Χαρακτηριστική είναι η δήλωση του Ρωμανιά ότι αυτό που έλεγαν οι ξένοι είναι ότι «τόσο υπάκουη κυβέρνηση που έλεγε σε όλα ναι, δεν έχει ξαναυπάρξει» και ότι «δεν προέβαλαν καμία αντίσταση και αντίρρηση σε ό,τι τους ζητούσαν«! (φαίνεται άλλωστε…)\nΌταν κάποιοι από εμάς αναφερόμαστε σε προμελετημένο έγκλημα και σχέδιο προαποφασισμένο που υλοποιείται… κατηγορούμαστε πολλές φορές ως «συνωμοσιολόγοι» ή ότι δεν καταλαβαίνουμε τι συμβαίνει! Πολλοί σπεύδουν να διαψεύσουν αυτό που είναι οφθαλμοφανές και να ανακόψουν την όποια φωνή μπορεί να αφυπνίσει ή έστω να δημιουργήσει προβληματισμό… Συνήθως πρόκειται για εντεταλμένους του συστήματος ή αποβλακωμένους υπάκουους δούλους του! Η διαφορά των πρώτων από τους δεύτερους είναι ότι οι πρώτοι γνωρίζουν τι υπερασπίζονται και γιατί προπαγανδίζουν πράγματα ενώ οι δεύτεροι τα υπερασπίζονται από ιδεοληψία και αμμορφωσιά. Όπως και να ‘ναι πρόκειται για τους χρήσιμους ηλίθιους που πάντα χρησιμοποιούνται από ένα στρεβλό σύστημα για την επιβίωσή του…\nΜία συνέντευξη στην ΑΛΙΝΑ ΣΑΡΑΝΤΗ από τη «naftemporiki.gr»\n12/05/2010 by antinemecis\nΣτο ίδιο μήκος κύματος και ο κ. Παπακωνσταντίνου:«Το πρόγραμμα το οποίο προτείνουμε σήμερα στους Έλληνες πολίτες, δεν είναι εύκολο, είναι δύσκολο και για πολλούς πολίτες είναι οδυνηρό. Μπορούσαμε να το είχαμε αποφύγει; Θα μπορούσαμε να είχαμε επιχειρήσει να συνεχίσουμε μόνοι μας, να κηρύξουμε μόνοι μας πτώχευση και στάση πληρωμών. Μάλιστα είναι μια επιλογή που προτείνεται από διάφορες μερίδες. Να πούμε «δεν έχω να πληρώσω» και να βάλουμε τη χώρα σε μια δεκαετία ύφεσης και απόλυτης εξαθλίωσης, ιδιαίτερα των πιο φτωχών στρωμάτων του πληθυσμού. Η Κυβέρνηση επέλεξε να μη βιώσει η χώρα αυτήν την εμπειρία.» (Βουλή, 6/4)\nΜία συνέντευξη του Δημήτρη Καζάκη από το «Υou Pay Your Crisis«\n10/05/2010 by antinemecis\nΗ μετοχοποίηση της δημοκρατίας!\nΈνα πολύ ενδιαφέρον άρθρο του «Ιού» σχετικά με τα παιχνίδια του συστήματος για να προωθήσει και να στηρίξει τα δικά του συμφέροντα… (αν και λίγο μεγάλο το κείμενο σας συνιστώ να το διαβάσετε!)\nΤον παλιό καλό καιρό το κενό εξουσίας το κάλυπταν τα τανκς, διορίζοντας υπουργούς τα στελέχη κάποιων πολυεθνικών. Σήμερα, αυτοί που καλούνται να μας «σώσουν» είναι οι ίδιοι οι μεγαλοεπιχειρηματίες.\nΘα πρέπει να είναι κανείς κακόπιστος για να μη διαπιστώσει ότι, παρά τα όρια και τις αδυναμίες τους, οι δυνάμεις της Αριστεράς μας είχαν έγκαιρα προειδοποιήσει για το πού οδηγούσε η «ισχυρή Ελλάδα» των τελευταίων δεκαετιών: είτε πρόκειται για το όργιο της «νόμιμης» διασπάθισης του δημόσιου πλούτου εν ονόματι του «εθνικού στόχου» της Ολυμπιάδας, είτε για το ταξικό περιεχόμενο της οικοδομούμενης «Ευρώπης των αγορών», πάντα υπήρχε κάποιος να σημάνει συναγερμό και να καλέσει σε αντίσταση.\nΑπό κοντά και μια μερίδα του Τύπου. «Ουδείς μιλά για αυτούς που δεν οργανώνουν απλώς απεργίες, συχνά δίκαιες, αλλά στήνουν μηχανισμούς διάλυσης και χρεωκοπίας», ξεσπαθώνει στον «Ελεύθερο Τύπο» ο Αγαμέμνων Φαράκος (29/4). «Για αυτούς που εσκεμμένα διώχνουν στον αγύριστο κάθε επενδυτή, διώχνουν τους τουρίστες… Ολα τα προηγούμενα χρόνια έκλεισαν εσκεμμένα κάθε ξένη επένδυση, στο όνομα του αγώνα κατά της πλουτοκρατίας, ρίχνοντας χιλιάδες Έλληνες στην κόλαση της ανεργίας. Μια πραγματική 5η φάλαγγα κατά της Ελλάδας. Ισως καλά να πάθουμε, αφού τους αφήσαμε -νικημένους μάλιστα- να γράψουν αυτοί τη μεταπολεμική Ιστορία της Ελλάδας».\n«Το ΠΑΣΟΚ δεν διαθέτει δημοκρατική νομιμοποίηση για τα μέτρα που θα ανακοινωθούν. Να κάνουμε εκλογές; Δεν είμαστε αυτόχειρες. Αρα τι μένει; Μια κυβέρνηση σαν κι εκείνη του Κωνσταντίνου Καραμανλή τον Ιούλιο του 1974, από όλους τους πολιτικούς χώρους. Η κυβέρνηση αυτή πρέπει να έχει έκτακτες εξουσίες, για να το πω πιο απλά η χώρα είναι σε κατάσταση έκτακτης ανάγκης χωρίς δικτατορία αλλά ορισμένα άρθρα του συντάγματος πρέπει να βγουν ‘εκτός’ ή να ερμηνευτούν ανάλογα. Εκδηλώσεις σαν κι εκείνες του ΠΑΜΕ στον Πειραία πρέπει να δίνεται η δυνατότητα [να] κηρύσσονται αμέσως παράνομες με διαδικασίες αυτόφωρου, πρέπει να περιοριστεί το δικαίωμα της απεργίας αλλά και της διαμαρτυρίας σε ευαίσθητους τομείς. […] Ο Παπανδρέου είναι ακατάλληλος για να ηγηθεί μιας τέτοιας κυβέρνησης».\n«Ο κόσμος διψάει για δημόσια πρόσωπα που τα λένε ‘χύμα’, που μοιάζουν έτοιμα να σπάσουν αυγά και έχουν μια πλατφόρμα πολιτικής κάθαρσης. […] Ο Βγενόπουλος μπορεί να πείθει ή να ακούγεται μονοδιάστατος και απλοϊκός, αλλά αυτό που έχει σημασία είναι η δίψα της κοινωνίας για νεά πρόσωπα που είναι ή δείχνουν ότι είναι έτοιμα να τα βάλουν με το υπάρχον σύστημα και να εκφράσουν ένα μη ξύλινο πολιτικό λόγο».\nΑπό κοντά ο Αρης Δαβαράκης στο protagon.gr (21.4), παλιός συμμαθητής του επιχειρηματία σε «Ιδιωτικόν Εκπαιδευτήριον» του Παλαιού Ψυχικού, αλλά κι ο Γρηγόρης Μιχαλόπουλος που καλοσωρίζει με το δικό του τρόπο το νέο εθνοσωτήρα, συνδέοντας την τελευταία συνέντευξή του με την επέτειο της 21ης Απριλίου: «Τότε τα τανκς του Παπαδόπουλου, τώρα τα …MIG του Βγενόπουλου. 43 χρόνια μετά, η Ιστορία θα επαναληφθεί με διαφορετικά πρόσωπα, με διαφορετικά μέσα, αλλά με τον αυτό σκοπό: τη Σωτηρία του Τόπου!» Η zougla.gr και η «Veto» του Μάκη Τριανταφυλλόπουλου αναγορεύουν τέλος τον επιχειρηματία στον «καταλληλότερο να διαχειριστεί τα οικονομικά της χώρας» (2.5).\nΗ ανώνυμη π.χ. «κοπέλα» που τα καλοκαίρια «προσέχει» τον εννιάχρονο γιο της οικογένειας των 4.475 €, «κοστίζει 100 ευρώ την εβδομάδα». Βγάζει, δηλαδή, μόλις 400 ευρώ το μήνα – για απασχόληση ισόχρονη, υποθέτουμε, με την απουσία των γονέων απ’ το σπίτι.\nΗ «γυναίκα για την καθαριότητα στο σπίτι» της ίδιας οικογένειας, που λόγω κρίσης «έρχεται» πια μόνο «κάθε 15 ή ακόμη και 20 μέρες», παίρνει 60 ευρώ το μήνα. Τουτέστιν, έχει μεροκάματο 30 ή 40 ευρώ.\n15.000 ευρώ το χρόνο (μείον το ΙΚΑ) πληρωνόταν ο υπάλληλος στο μαγαζί της τρίτης οικογένειας, που απολύθηκε λόγω κρίσης, ενώ άγνωστες παραμένουν οι απολαβές του «έκτακτου υπαλλήλου για τις γιορτές» – που φέτος δεν προσλήφθηκε («ούτε καν» αυτός…) στο ίδιο μαγαζί.\n800 ευρώ είναι ο μηνιαίος μισθός της γυναίκας που απασχολεί η οικογένεια των 6.883 € «για βοήθεια στην κατάκοιτη μητέρα του συζύγου», χωρίς να προσδιορίζεται αν δουλεύει 8ωρο ή 24ωρο.\nΣτο ίδιο ακριβώς μήκος κύματος, ο Σταύρος Θεοδωράκης καταγράφει στο http://www.protagon.gr (26/4/10) «όσα πρέπει να ξεχάσουμε» πιά: «τα κολωνακιώτικα τακούνια των 485 €», «τα ρολόγια των 13.970 της πλατείας Συντάγματος», «τα δίκλινα έναντι 199 € τη βραδιά», «τα δεκάευρα στα πουρμπουάρ» κ.ο.κ.\nΥγ. Μία εκπομπή του Άρ. Χατζηστεφάνου που όλοι πρέπει να ακούσετε!\nΠείτε όχι στο ΔΝΤ!\nΜία ενδιαφέρουσα συνέντευξη του Alex Jones (στις 6/5/2010) σχετικά με το ΔΝΤ και το σκοπό του…\nΠροσέξτε τη σχέση της Goldman Sachs με το ΔΝΤ και θυμηθείτε ότι αρχές Νοεμβρίου ο Παπανδρέου με τους Παπακωνσταντίνου, Κατσέλη, Δρούτσα είχε μυστική συνάντηση με τα «κεφάλια» της εν λόγω τράπεζας…\nΑντίστοιχη συνάντηση (μυστική!) είχε και η κα Κατσέλη με άλλο στέλεχος, φίλο από τα παλιά όπως δικαιολογήθηκε…\nΝα μην ξεχνάμε όμως και την τοποθέτηση του μίστερ Goldman Sachs ως επικεφαλής του Οργανισμού Διαχείρησης Δημοσίου Χρέους… που φυσικά ούτε ένα σκάνδαλο όπως αυτό της εμπλοκής του με την κομπίνα των swaps του 2001 στάθηκε ικανό να τον κουνήσει!\nΚατά τα άλλα, ο «πατριωτισμός» του κου Παπανδρέου και του συνεργαζόμενου δήθεν «πατριώτη» της ακροδεξιάς υπαγορεύουν να τηρηθούν οι υποσχέσεις του ΓΑΠ προς τα αφεντικά του έστω και με πραξικόπημα…\nΔιότι είναι πολλά τα λεφτά της προδοσίας!


Περιφέρεια Ηπείρου: Πρόγραμμα αντιμετώπισης της ανεργίας - Η Βραδυνή\nΠεριφέρεια Ηπείρου: Πρόγραμμα αντιμετώπισης της ανεργίας\nΑναμένεται να τεθεί σε ισχύ πιλοτικά ενώ η χρηματοδότησή του θα πραγματοποιηθεί από το ΕΣΠΑ\nΣτην υλοποίηση ενός πιλοτικού προγράμματος προϋπολογισμού 2 εκ ευρώ. για την αντιμετώπιση της ανεργίας προχωρά από τις 7 Ιανουαρίου η Περιφέρεια Ηπείρου με κονδύλια από το ΕΣΠΑ. Το πρόγραμμα περιλαμβάνει την επιχορήγηση επιχειρήσεων της περιοχής, για την απασχόληση ανέργων με υψηλά τυπικά προσόντα.\nΣτο ιστορικό του σχεδιασμού του καινοτόμου αυτού προγράμματος απασχόλησης ανέργων με υψηλά τυπικά προσόντα, αλλά και σε λεπτομέρειες που αφορούν το περιεχόμενο της πρόσκλησης, αναφέρθηκε σε σημερινές του δηλώσεις ο περιφερειάρχης Ηπείρου κ. Αλέξανδρος Καχριμάνης.\nΕιδικότερα, ως προς τον σχεδιασμό, ο περιφερειάρχης ανάφερε ότι αυτός προέκυψε, μετά από επίσκεψη που είχε πραγματοποιήσει μαζί με τους άλλους περιφερειάρχης στη Γερμανία το 2014. Εκεί, όπως ανέφερε, διαπίστωσε ότι ο Δήμος Στουτγκάρδης στις «καλές πρακτικές» που εφάρμοζε, περιλαμβανόταν και πρόγραμμα απασχόλησης ανέργων επιστημόνων σε ιδιωτικές επιχειρήσεις για απόκτηση δεξιοτήτων, το οποίο χρηματοδοτούνταν από το Ευρωπαϊκό Κοινωνικό Ταμείο.\n«Από τον περασμένο Μάρτιο αρχίσαμε την υποβολή αιτήσεων και τελικά η ΕΔΕΛ του υπουργείου το ενέκρινε την περασμένη Παρασκευή. Έτσι από τις 7 Ιανουαρίου, θα μπορεί η κάθε επιχείρηση που θέλει να προσλάβει προσωπικό σύμφωνα με τους όρους του προγράμματος, να υποβάλλει αίτηση. Για να προχωρήσει η διαδικασία γρήγορα, η αξιολόγηση θα είναι ανοικτή. Όποιος έχει τις προβλεπόμενες προϋποθέσεις, θα εγκρίνεται η αίτησή του. Το πρόγραμμα θα κλείσει στις 30 Ιουνίου. Οι επιχειρήσεις πρέπει να έχουν τουλάχιστον υποκατάστημα σε περιοχή της Ηπείρου», τόνισε ακόμη ο περιφερειάρχης.\nΑναφερόμενος σε επιμέρους θέματα και ερωτήματα ανέφερε μεταξύ άλλων:\n– Η υποβολή αιτήσεων γίνεται ηλεκτρονικά, από την 7η Ιανουαρίου 2020, αποκλειστικά από τις ενδιαφερόμενες επιχειρήσεις.\n– Η αξιολόγηση είναι άμεση.\n– Υπάρχει όριο προσλήψεων ανά επιχείρηση, με το ανώτατο ποσό που μπορεί να διατεθεί είναι οι 100.000 ευρώ.\n– Οι επιχειρήσεις που μπορούν να ενταχθούν στο πρόγραμμα πρέπει να δραστηριοποιούνται στους κλάδους, Αγροδιατροφής, Υγείας- Ευεξίας, Τουρισμού- Πολιτισμού, Παροχή υπηρεσιών ΤΠΕ.\nΕτικέτες: ανεργία, ΕΣΠΑ, Ιωάννινα, Περιφέρεια Ηπείρου


Η Ιωάννα Λίλη απαντά για τη σχέση της με τον Θοδωρή Ζαγοράκη - "Θα ήταν εντελώς ψέματα αν πω ότι..." - TLIFE\nΗΟΜΕ Ειδήσεις - Νέα Η Ιωάννα Λίλη απαντά για τη σχέση της με τον Θοδωρή Ζαγοράκη – «Θα ήταν εντελώς ψέματα αν πω ότι…»\nΗ Ιωάννα Λίλη απαντά για τη σχέση της με τον Θοδωρή Ζαγοράκη - «Θα ήταν εντελώς ψέματα αν πω ότι…»\n«Πολλά πράγματα. Καταρχάς, κυριαρχεί ο ρόλος της μαμάς. Έπειτα έρχεται ο ρόλος της συζύγου και φυσικά της γυναίκας που φροντίζει τον εαυτό της. Αυτό, όμως, που θέλω να τονίσω είναι πως όλα αυτά τα χρόνια ο Θοδωρής είναι πάντα δίπλα στα παιδιά του και ένας σπουδαίος οικογενειάρχης. Θα μοιραστώ μαζί σου αυτό που μου έχει πει πολλές φορές: Πως με τον Γιάννη έχει καψούρα και με τη Μαρία έρωτα! Όταν έμεινα έγκυος στο πρώτο μας παιδί και δεν είχαμε μάθει ακόμα το φύλο, μου έλεγε πως ήθελε κορίτσι. Από την άλλη, εγώ ήθελα αγόρι. Τελικά εισακούστηκαν και των δύο οι επιθυμίες. Εκ του αποτελέσματος, θεωρώ πως είμαστε ευτυχισμένοι, καθώς έχουμε φέρει στον κόσμο δυο καλά παιδιά που καθημερινά προσπαθούμε να τους δείχνουμε ποιο είναι το σωστό», είπε χαρακτηριστικά.\nΠολλοί είναι εκείνοι που υποστηρίζουν πως ο ερχομός των παιδιών απομακρύνει το ζευγάρι. Τι συνέβη στη δική τους περίπτωση; «Σίγουρα αλλάζει η ζωή ενός ζευγαριού ύστερα από τον ερχομό ενός παιδιού, πόσο μάλλον δύο παιδιών. Αυξάνονται οι υποχρεώσεις και αλλάζουν οι προτεραιότητες. Το πιο σημαντικό είναι το ζευγάρι να είναι καλά πριν αποκτήσει παιδιά και όχι να σκεφτεί να κάνει παιδί για να έρθει πιο κοντά. Στη δική μας περίπτωση ήμασταν πολύ καλά μεταξύ μας και ο ερχομός των παιδιών μάς ένωσε ακόμα περισσότερο». Σε αυτό το σημείο παίρνω το θάρρος και τη ρωτάω ευθέως αν πέρασε ποτέ κρίση ο γάμος της. «Σοβαρή κρίση δεν υπήρξε ποτέ. Έχουν, όμως, υπάρξει εντάσεις και καβγάδες. Αυτό είναι, όμως, λογικό. Θα ήταν εντελώς ψέματα αν σου πω ότι είναι πάντα όλα ρόδινα. Δεν υπάρχει ζευγάρι που να μη μαλώνει», εξήγησε.\nΩστόσο, ύστερα από δεκατρία χρόνια γάμου, η Ιωάννα παραδέχτηκε πώς εξακολουθεί να έχει δυνατά αισθήματα για τον άνθρωπό της. «Υπάρχει ακόμα φλόγα με τον Θοδωρή. Υπάρχει και έρωτας, αλλά και η ζήλια – και από πλευράς μου και από πλευράς του, σε φυσιολογικά και υγιή πλαίσια. Αυτό άλλωστε είναι και το αλατοπίπερο σε μια σχέση. Πλέον, έχουμε φτάσει σε ένα σημείο να επικοινωνούμε με τα μάτια. Με ένα βλέμμα και μια κίνηση, είτε δική μου είτε δική του, καταλαβαίνουμε τα πάντα».


Αγοράστε το Ghostory Key | τιμές από ✔€3.00 - Keysforgames.gr\nΑγοράστε Key για το Ghostory, σύγκριση τιμών για το PC Key του Ghostory Steam\nKeysforgames.gr > Steam Key > Ghostory\nΣχετικά με το Ghostory\nΣυγκρίνετε τιμές και αγοράστε το key του Ghostory φθηνά! Μετά την αγορά, το game key σας δίνει τη δυνατότητα να καταβάσετε, να εγκαταστήσετε και να παίξετε Ghostory απευθείας στο Steam στο PC σας.\nΗ χαμηλότερη τιμή αυτή τη στιγμή για ένα κλειδί Ghostory Στην Ελλάδα είναι € 3\nΒρείτε όλα τα διαθέσιμα καταστήματα με Keys του Steam για το Ghostory και αγοράστε το Ghostory. Συγκρίνετε τα εδώ για να βρείτε τις καλύτερες τιμές, εξοικονομώντας χρόνο και χρήμα!\nΕνεργοποιήστε το key του Ghostory στο Steam Client και προσθέστε το στη βιβλιοθήκη σας, για να μπορείτε να το κατεβάσετε.\nΒρείτε τις καλύτερες προσφορές για το Ghostory στο keysforgames.gr\nΑγοράστε PC Key για το Ghostory στη χαμηλότερη τιμή!\nΕπιλέξτε Έκδοση παιχνιδιού Ghostory Standard\nΑγοράστε φθηνό ψηφιακό κωδικό λήψης, License Key ενεργοποίησης για τοGhostory\nΕυρωπαϊκό Steam Key του Ghostory:\nΜερικές φορές ένας Steam Digital Code απαιτεί ευρωπαϊκή διεύθυνση IP για να ενεργοποιηθεί στο Steam. Διαβάστε την περιγραφή του καταστήματος εάν απαιτείται μόνο για ενεργοποίηση ή εάν χρειάζεστε επίσης ευρωπαϊκή διεύθυνση IP για να παίξετε το CD Key του Ghostory. Εάν δεν ξέρετε πώς να το κάνετε αυτό, τα περισσότερα καταστήματα προσφέρουν βοήθεια ή tutorial.\nΠώς να ενεργοποιήσετε το Steam Key για το Ghostory;\nΕνεργοποιήστε τον Steam Digital CD Key Code στο Steam Client. Συνδεθείτε και κοιτάξτε στην κάτω αριστερή γωνία και κάντε κλικ στην “Προσθήκη παιχνιδιού …” και στη συνέχεια στην “Ενεργοποίηση προϊόντος στο Steam”. Βάλτε τον κωδικό για το CD Key του Ghostory και τοποθετήστε το στη βιβλιοθήκη Steam, έτοιμο για λήψη! Μπορείτε να εγκαταστήσετε το Steam για να ενεργοποιήσετε το key του Ghostory, εάν κάνετε κλικ εδώ https://store.steampowered.com/about/\nΤα Steam Keys προορίζονται ως χρήσιμο εργαλείο για τους προγραμματιστές παιχνιδιών, ώστε να πουλήσουν το παιχνίδι τους σε άλλα διαδικτυακά καταστήματα και στο λιανεμπόριο. Τα Steam Keys μπορούν να ενεργοποιηθούν από πελάτες στο Steam για να δώσουν άδεια στο Ghostory.\nΜπορεί το Steam Key του Ghostory να λήξει;\nΈνα key του Ghostory για το Steam-Client δεν λήγει και μετά την ενεργοποίηση το Ghostory μπορεί να ληφθεί και να παίζεται για πάντα. Αυτό ισχύει επίσης για όλα τα άλλα προγράμματα-πελάτες.\nΒεβαιωθείτε ότι το Key του Ghostory είναι για τον Steam Client\nΣυχνά τα παιχνίδια που μπορούν να παιχτούν στο Steam είναι επίσης διαθέσιμα σε: Rockstar Games, Epic Games Store, Origin (EA), Humble Bundle, Windows 10, Gog.com, Xbox Play Anywhere, Battle.net, UPlay και Amazon. Βεβαιωθείτε ότι έχετε ελέγξει όλες τις προσφορές και ότι αγοράζετε ένα Key τουGhostory για τον κατάλληλο Client.\nSteam EMEA Key για το Ghostory\nΤο EMEA σημαίνει Ευρωπαϊκή και Μέση Ανατολή ή Αφρική και πολλές άλλες χώρες. Διαβάστε την περιγραφή του καταστήματος για να δείτε σε ποιες χώρες επιτρέπεται να ενεργοποιήσετε το Steam CD Key του Ghostory ή μπορείτε να χρησιμοποιήσετε ένα VPN (Virtual Private Network).\nΔώρο Steam για το Ghostory\nΛαμβάνετε ένα δώρο στον λογαριασμό σας στο Steam. Πρέπει να αποδεχτείτε αυτό το δώρο του Steam, ώστε να μπορέσει να προστεθεί το Ghostory στη βιβλιοθήκη Steam και να είναι έτοιμο για λήψη. Διαβάστε την περιγραφή του καταστήματος εάν υπάρχουν περιορισμοί στην περιοχή.\nΈνα δώρο του Steam για το Ghostory δεν είναι ένα Steam CD Key για το Ghostory.\nΠοια είναι η εμπειρία σας με το Ghostory; Μοιραστείτε την εμπειρία σας και βοηθήστε άλλους gamers να κάνουν την επιλογή τους.


Krasoblog: Θεσσαλονίκη: Κλείνει η οδός Δελφών για 10 μήνες!\nΟ κύβος ερρίφθη! Αμέσως μετά τις γιορτές η οδός Δελφών κλείνει, λόγω... μετρό, για τουλάχιστον δέκα μήνες! Η Δελφών θα κλείσει σε όλο της το πλάτος, από τη συμβολή της με τη Μάρκου Μπότσαρη, μέχρι την Πέτρου Συνδίκα, φέρνοντας ως πρωτοχρονιάτικο μποναμά κυκλοφοριακό σοκ στην ανατολική Θεσσαλονίκη και οδηγώντας τους εναπομείναντες καταστηματάρχες της περιοχής σε ακόμη μεγαλύτερη απόγνωση.\nΗ επιλογή κλεισίματος της οδού, όπως είχε προαναγγείλει ο...\n«Α» με πρωτοσέλιδο δημοσίευμά του από τις 25 Αυγούστου, αποτέλεσε μονόδρομο για τους επιτελείς του μετρό, προκειμένου να μπορέσουν να κατασκευάσουν το σταθμό Αναλήψεως. Παρά το ότι στη σύμβαση προβλέπεται ρητά ότι η οδός Δελφών δεν πρόκειται να κλείσει ποτέ, φαίνεται ότι δεν υπάρχει άλλη λύση. Γιατί; Διότι στο συγκεκριμένο σημείο ο δρόμος είναι πολύ στενός και δε χωρούν τα ευμεγέθη μηχανήματα που απαιτούνται για την κατασκευή των σταθμών του μετρό. Οι αρχικές μελέτες δεν είχαν λάβει υπόψη τους τα μπαλκόνια των πολυκατοικιών που υπάρχουν γύρω. Ετσι ή θα έπρεπε τα μπαλκόνια να... κοπούν ή θα έπρεπε η οδός Δελφών να κλείσει.\nΗ κυκλοφορία των οχημάτων θα πραγματοποιείται μέσω της οδού Σόλωνος. Δηλαδή, κάποιος που κατευθύνεται ανατολικά μέσω της Δελφών, στη Μάρκου Μπότσαρη θα στρίβει αριστερά και στη συνέχεια δεξιά στη Σόλωνος. Ακολούθως, θα στρίβει δεξιά στην Πέτρου Συνδίκα και αριστερά στη Δελφών. Αντίστροφη πορεία θα ακολουθούν αυτοί που κατευθύνονται προς το κέντρο. Την πορεία αυτή θα ακολουθούν και τα λεωφορεία του ΟΑΣΘ. Η είσοδος του νοσοκομείου Αφροδίσιων και Δερματικών Παθήσεων «μετακομίζει» στην οδό Χαλκιδικής.\nΑναρτήθηκε από Κρασοπατήρ στις Παρασκευή, Δεκεμβρίου 17, 2010


Πανηγυρικά στο Final 4 ~ Θρυλικά Νέα\nΌσον αφορά τώρα τα αγωνιστικά, ο Ολυμπιακός στο πρώτο σετ ήταν πολύ καλύτερος της ομάδας της Κηφισιάς και έφτασε άνετα στο 20-25, με την Χίπε να τελειώνει με άσο το σετ. Οι «ερυθρόλευκες» μπήκαν πιο χαλαρά στο δεύτερο σετ και έδωσαν την ευκαιρία στις γηπεδούχες να προηγούνται στο σκορ με 16-10 στο δεύτερο τεχνικό τάιμ άουτ.\nΩστόσο ο Θρύλος από το 17-10 έκανε ένα σερί 4-0 και μείωσε σε 17-14, ενώ στη συνέχεια πλησίασε ακόμα περισσότερο σε 24-23 με την Λαζάρεβιτςκ, αλλά από κερδισμένο μπλοκ άουτ, ο Ηρακλής έφτασε στο 25-23 και στην κατάκτηση του δεύτερου σετ, ισοφαρίζοντας σε 1-1.\nΟι «ερυθρόλευκες» στο 3ο σετ, προηγήθηκαν για πρώτη φορά με 12-11 και ανέκαμψαν στη συνέχεια φτάνοντας στο 17-12. Ο Ηρακλής Κηφισιάς μείωσε σε 18-19 αλλά ακολούθως με δυο σερί άσσους της Χίπε ο Θρύλος ξέφυγε με 18-23, για να πάρει το σετ 21-25 ύστερα από πρώτο χρόνο της Τζίνας Λαμπρούση και να προηγηθεί εκ νέου με 2-1 στα σετ!\nΣτο 4ο σετ, ο Θρύλος ξεκίνησε αποφασισμένος να μην δώσει δικαιώματα στον Ηρακλή Κηφισιάς και τα κατάφερε, έχοντας από την αρχή τον έλεγχο και το προβάδισμα να φτάσει άνετα στο 15-25 και τη νίκη με 3-1 σετ που ισοδυναμεί με πρόκριση στο Final Four του Κυπέλλου Ελλάδας!


Οι δηλώσεις του Υπ.Εθνικής Άμυνας για τα υποβρύχια που «γέρνουν» που προκαλούν αντιδράσεις.... - Voice News\nΟι δηλώσεις του Υπ.Εθνικής Άμυνας για τα υποβρύχια που «γέρνουν» που προκαλούν αντιδράσεις….\nΟ Υπουργός Εθνικής Άμυνας Νίκος Παναγιωτόπουλος αρνείται ότι τα υποβρύχια που πήρε η Ελλάδα είναι ελαττωματικά ,και ισχυρίζεται ότι είναι αόρατα από τους Τούρκους\nΗ υπόθεση της προμήθειας από το ελληνικό κράτος των υποβρυχίων «Τype – 214» αρχικά από την Γερμανική εταιρεία HDW, η οποία στην πορεία συγχωνεύθηκε με γερμανικό όμιλο Thyssen – Krupp (2005) ο οποίος και εξαγόρασε τα ναυπηγεία Σκαραμαγκά και στην συνέχεια τα μεταπώλησε στην Abu Dhabi Mar από τα Ηνωμένα Αραβικά Εμιράτα, αποτελεί μια σκανδαλώδη διαδικασία από την πρώτη στιγμή.\nΤο κόστος ωστόσο ο Ν.Παναγιωτόπουλος αναφέρει πως δεν γνωρίζει ποιο είναι, συνεχίζει και αναφέρει ότι η κλίση που εμφάνισαν είναι φυσιολογική κατά την διάρκεια δοκιμής θέλοντας να μας πείσει ότι δεν είναι ελαττωματικά και μας τα παρουσιάζει ως όπλα για την Ελλάδα.\nΑυτό που είχε συμβεί είναι με το πρωτότυπο υποβρύχιο το οποίο σε κάποιες δοκιμές, στην Βόρεια Θάλασσα και υπό συγκεκριμένες συνθήκες – 5 μποφόρ – παρουσίασε μια κλίση που είναι κάτι εντελώς φυσιολογικό.\nΑντίστοιχο περιστατικό θα μπορούσε να προκύψει με οτιδήποτε ακόμα και με τα Μπελαρά. Κάτι εντελώς φυσιολογικό. Έγιναν παρεμβάσεις διορθώθηκε η κλίση και από την στιγμή που εντάχθησαν στις δομές του Πολεμικού Ναυτικού δεν είχαν κανένα πρόβλημα και απέδειξαν την αξία τους στο πεδίο στην πρόσφατη κρίση.\nΠροηγούμενο Η Τουρκία κινείται με σχέδιο – Ενεργοποιεί τους S-400 και ετοιμάζεται για δοκιμές….\nΕπόμενο Μουσείο Προσφυγικού Ελληνισμού «Η Κιβωτός της Ρωμιοσύνης» – Κάλεσμα συγκέντρωσης εκθεμάτων….


Η καλύτερη κρέμα ματιών πριν το ...νυστέρι!\nΗ καλύτερη κρέμα ματιών πριν το …νυστέρι!\nΌσο νέες κι αν φαίνεστε να ξέρετε ότι τα μάτια σας δεν είναι μόνο ο καθρέπτης της ψυχή σας αλλά και της ηλικίας σας. Είναι αναγκαίο λοιπόν να προσέχετε τα μάτια σας και να μην τα παραμελείτε καθόλου αν θέλετε να φαίνεστε νεότερη.\nΤα ξεκούραστα μάτια προσδίδουν μια φρεσκάδα και δίνουν μια νεανική λάμψη, φωτίζοντας όλο το πρόσωπο.\nΜια θαυματουργή και πανεύκολη κρέμα αποτελεί τη λύση για ξεκούραστα μάτια…\n•1 καρότο. Το καρότο είναι πολύ πλούσιο σε βιταμίνη Α την βιταμίνη της ομορφιάς και έχει αντιφλεγμονώδη δράση.\n•Λίγες σταγόνες αμυγδαλέλαιο. Το αμυγδαλέλαιο ενυδατώνει και θρέφει την επιδερμίδα διατηρώντας την λεία.\nΧτυπήστε το καρότο στο μπλέντερ μαζί με τις σταγόνες του αμυγδαλέλαιου. Η κρέμα είναι έτοιμη.\nΣε καθαρό δέρμα απλώνετε λίγη από την κρέμα στην περιοχή γύρω από τα μάτια και κάντε μασάζ από έξω προς τα μέσα. Πιέζετε ελαφρά και επίμονα τις ρυτίδες στα μάτια, έως και 15′.\nΤην διαδικασία αυτή μπορείτε να επαναλάβετε έως και 3 φορές την εβδομάδα.\nΠροηγούμενο άρθροΦαίη Σκορδά: Η νέα φωτογραφία του μικρού Δημήτρη\nΕπόμενο άρθροAυτοεκτίμηση! Τι βαθμό δίνεις στον εαυτό σου; Κάνε το Tεστ!


Η "Μαύρη Καλλονή" στο πιάτο μας! :: left.gr\n11:54 | 17.02.2013\nΗ "Μαύρη Καλλονή" στο πιάτο μας!\nΤρόφιμα ευκαιρίας και ταξική κοινωνία\nΆσπρα καπελάκια και ποδιές, καθαρά πρόσωπα όλο χαμόγελο, επιστήμονες και ερευνητές με λευκές μπλούζες και θερμόμετρα, όργανα και δοκιμαστικοί σωλήνες να ελέγχουν θερμοκρασίες και παραμέτρους, να κάνουν ποιοτικούς ελέγχους, αποστειρωμένες συσκευασίες, ζώνη εργασίας... Τα πάντα δουλεύουν ρολόι. Αυτή είναι η εικόνα που έχουμε για τη σύγχρονη βιομηχανία τροφίμων. Από τα σαλάμια μέχρι τα γάλατα, οι διαφημίσεις που θα δούμε -όταν το σκηνικό δεν είναι το πλούσιο τραπέζι της ευτυχισμένης τέλειας οικογένειας που τρώει τα πάντα, αλλά διατηρεί αξιοζήλευτες αναλογίες- παρουσιάζουν τον "τέλειο κόσμο" μιας υπερσύγχρονης μονάδας παραγωγής...\nΌλα ξεκίνησαν περίπου έναν μήνα πριν, όταν εντοπίστηκε κρέας αλόγου σε μπιφτέκια που πωλούνται σε σούπερ μάρκετ της βρετανικής αλυσίδας Tesco. Σύμφωνα με τους ερευνητές, το μπιφτέκι της οικονομικής σειράς Everyday Value της Tesco, που πωλούνταν τόσο στα σούπερ μάρκετ της βρετανικής αλυσίδας όσο και σε άλλα καταστήματα λιανικής, περιείχε σχεδόν κατά 30% κρέας αλόγου. Τότε το θέμα είχε περάσει στα ψιλά, με την παντοδύναμη Tesco απλά να παραδέχεται το γεγονός και να λέει πως θα βάζει πιο «σωστά» ταμπελάκια την επόμενη φορά...\nΤην περασμένη εβδομάδα, όμως, η υπηρεσία της Βρετανίας για την Ασφάλεια των Τροφίμων (FSA) δημοσίευσε ότι οι εταιρείες Findus και Aldi απέσυραν κατεψυγμένα γεύματα με μοσχαρίσιο κρέας επειδή ανιχνεύθηκε σε αυτά DNA αλόγου, τα οποία είχαν προμηθευθεί από τη γαλλική εταιρεία Comigel. Στη συνέχεια αυτής της αποκάλυψης, επτά αλυσίδες γαλλικών σούπερ μάρκετ, μεταξύ των οποίων και η Carrefour, απέσυραν κατεψυγμένα γεύματα με μοσχαρίσιο κρέας, αυτά που προτιμούν οι καταναλωτές των χαμηλών εισοδημάτων επειδή είναι φτηνά και δεν έχουν χρόνο να μαγειρέψουν...\nΤα ίδια και στη Γερμανία! Και ενώ όλοι μιλούσαν για "ίχνη" κρέατος αλόγου στα γεύματα αυτά, ήρθε η ανακοίνωση της βρετανικής αλυσίδας σούπερ μάρκετ Tesco να σκάσει σαν «βόμβα». Σύμφωνα μ' αυτή, τα δικά της κατεψυγμένα γεύματα περιείχαν 100% κρέας αλόγου! Στην Ευρώπη έχει σημάνει συναγερμός, καθώς εμφανίζεται για ακόμη μια φορά μαύρη τρύπα στο σύστημα ελέγχου ασφάλειας τροφίμων και της αποτελεσματικότητας των ελέγχων.\nΜε λίγα λόγια, το σκάνδαλο είναι ευρωπαϊκής κλίμακας, αφού ξετυλίγεται ως εξής: οι βρετανικές Findus, Aldi και Tesco πουλούσαν κρέας αλόγου για βοδινό, το ίδιο έκαναν γαλλικές και γερμανικές αλυσίδες. Τα προϊόντα της Findus αποδείχθηκε ότι περιείχαν κρέας αλόγου προερχόμενο από εργοστάσιο της Comigel στο Λουξεμβούργο. Η Comigel, πάλι, προμηθευόταν κρέας από μια εταιρεία στη νοτιοδυτική Γαλλία με την επωνυμία Spanghero, η οποία με τη σειρά της ανήκει στην Poujol. Ο αρμόδιος Γάλλος υπουργός Benoit Hamon, δήλωσε ότι «η Poujol προμηθεύτηκε το κρέας της από έναν Κύπριο κρεατέμπορο, ο οποίος με τη σειρά του είχε συμβόλαιο με έναν Ολλανδό συνάδελφό του. Ο τελευταίος το προμηθευόταν από ένα σφαγείο στη Ρουμανία». Η Ρουμανία διαψεύδει τις κατηγορίες.\nΈκτακτη συνάντηση των υπουργών Αγροτικών Υποθέσεων της Ε.Ε. πραγματοποιήθηκε την Πέμπτη στις Βρυξέλλες. Εκεί, οι υπουργοί, καθώς και ο Ευρωπαίος επίτροπος για την Υγεία, Τόνιο Μποργκ, κατέληξαν πως "το σύστημα ασφαλείας τροφίμων είναι από τα ασφαλέστερα στον κόσμο"... Ο Μποργκ μάλιστα είπε πως "δεν υπάρχουν στοιχεία ότι το κρέας αλόγου βλάπτει τους καταναλωτές". Για την παραπλανητική ετικέτα, είπε πως επρόκειτο για "λάθος... ίσως δόλιο, αλλά πάντως λάθος"...\nΗ επιτακτική ανάγκη για φθηνά τρόφιμα μας αφορά. Η τιμή πλέον είναι πιο σημαντική από τη μάρκα. Τα άλογα δεν είναι ζώα κτηνοτροφίας, υπάγονται στην κατηγορία των ζώων συντροφιάς και εργασίας. Τα άλογα ιπποδρόμου, που όταν γερνούν ή τραυματίζονται, πωλούνται για το κρέας τους, "ντοπάρονται" με φαινυλβουταζόνη μια αντιφλεημονώδη και αναλγητική ουσία που είναι τοξική. Οι τοξίνες των τρελών αγελάδων ή η διοξίνη δεν είναι τίποτα μπροστά στα ισχυρά ντοπαρίσματα των αλόγων.\nΤο θέμα των νοθευμένων τροφίμων έχει πολλές όψεις: Άλλες φορές είναι φτηνό κινεζικό βρεφικό γάλα με μελαμίνη, άλλες φορές φτηνά γερμανικά κοτόπουλα με βαλβολίνες. Αυτό που μένει σταθερό είναι το "φτηνό". Και παρά το γνωμικό, το φτηνό κρέας δεν το τρώνε τα σκυλιά, το τρώνε οι φτωχοί...


Διαλογισμός με το μπλέ φως του Σείριου\nΚαθοδήγηση των αγγέλων - Doreen Virtue\nH Doreen Virtue είναι μία πνευματική και μεταφυσική δασκάλα της ψυχολογίας, η οποία δουλεύει στενά με τα αγγελικό βασίλεια.\nΕίναι συγγραφέας πολλών βιβλίων που αφορούν αγγέλους. Το βιβλίο της «Θεραπεία με τους Αγγέλους» είναι best seller. Κάθε εβδομάδα έχει εκπομπή στο ραδιόφωνο με τίτλο «Αγγελική Θεραπεία», όπου συζητάει πως οι άγγελοι και οι Αρχάγγελοι μπορούν να μας βοηθήσουν να έχουμε ευτυχισμένη και υγιή ζωή. Δέχεται τηλεφωνήματα και μεταφέρει αγγελικά μηνύματα και καθοδήγηση από τους αγγέλους και τους αρχαγγέλους. Η ραδιοφωνική της εκπομπή είναι επίσης ένας παγκόσμιος θεραπευτικός κύκλος όπου οι ακροατές προσεύχονται ο ένας για τον άλλον.


Υπάρχουν και δήμαρχοι – Μεταρρύθμιση\nΥπάρχουν και δήμαρχοι\nΑπό τις επερχόμενες τριπλές εκλογές οι δημοτικές, λόγω και της μικρότερης κλίμακάς τους, είναι εκείνες στις οποίες εγγράφονται και δοκιμάζονται περισσότερο κάποιες, παλιές και νέες, πολιτικές τάσεις και συμπεριφορές.\nΑπό τις επερχόμενες τριπλές εκλογές οι δημοτικές, λόγω και της μικρότερης κλίμακάς τους, είναι εκείνες στις οποίες εγγράφονται και δοκιμάζονται περισσότερο κάποιες, παλιές και νέες, πολιτικές τάσεις και συμπεριφορές. Μια ισχυρή και σχεδόν κυρίαρχη τάση είναι αυτή του παραδοσιακού μεταπολιτευτικού πολιτικαντισμού, η οποία έβλεπε και βλέπει την Τοπική Αυτοδιοίκηση ως μέσο αλλότριων σκοπών και ως… πάρκινγκ αποτυχημένων πολιτευτών ή ελασσόνων βουλευτών. Χαρακτηριστικότερη περίπτωση τέτοιας συμπεριφοράς είναι η υποψηφιότητα στην Αθήνα του Αρη Σπηλιωτόπουλου, η οποία συμπυκνώνει όλη τη νεοελληνική πολιτικάντικη κουλτούρα, τη λαϊκίστικη ελαφρότητα και την υιοθέτηση ακόμα και ακροδεξιών θέσεων για λίγες ψήφους.\nΣʼ αυτές όμως τις εκλογές εμφανίζεται και μια τάση που θα μπορούσε να χαρακτηριστεί μεταπολιτική και είναι αποτέλεσμα της κρίσης και στο πεδίο της πολιτικής εκπροσώπησης. Επιχειρηματίες που εκφράζουν συμπλέγματα συμφερόντων, εφοπλιστικών, ποδοσφαιρικών και άλλων, κατέρχονται απευθείας στις εκλογές και επιδιώκουν την κατάληψη της δημοτικής προς το παρόν εξουσίας. Αυτές οι πρακτικές στον Πειραιά ή στον Βόλο, χωρίς να είναι βέβαια όμοιες ως προς τα συμφέροντα και τα πρόσωπα, καταλύουν τη σχετική αυτονομία της πολιτικής και τη διάκρισή της από την οικονομική εξουσία. Το δυστύχημα είναι ότι πολλοί πολιτικοί, αρνούμενοι ουσιαστικά την αυτονομία τους, προσέφεραν γη και ύδωρ στους εκφραστές της νέας αυτής τάσης. Υπαρκτή και δυναμική όμως παραμένει και η τάση που έκανε την εμφάνισή της στις προηγούμενες δημοτικές εκλογές, με κύριους εκπροσώπους της τον Γ. Καμίνη και τον Γ. Μπουτάρη.\nΟι δήμαρχοι αυτοί, παρόλο που υποστηρίχθηκαν από κόμματα της Κεντροαριστεράς, ψηφίστηκαν σε δύσκολους και με συντηρητική παράδοση δήμους από τους πολίτες τους. Στην πρώτη θητεία τους, χωρίς περιττά λόγια και φανφάρες, προσπάθησαν να εξυγιάνουν πρωτίστως τα οικονομικά των δήμων τους και να διαχειριστούν τις δυσμενέστατες επιπτώσεις της τρέχουσας κρίσης στους δημότες τους. Παράλληλα, παρά την πολύ μικρότερη πλέον χρηματοδότηση, κατάφεραν έως έναν μεγάλο βαθμό να επιτελέσουν και τις άλλες δημοτικές λειτουργίες. Τώρα, με το ήδη πετυχημένο δείγμα γραφής της πρώτης θητείας τους, οι δήμαρχοι αυτοί είναι η πλέον αξιόπιστη αυτοδιοικητική πρόταση. Επιπλέον όμως, με τη συνολική παρουσία τους, τον θεσμικό και πολιτικό τους λόγο, την αντιδημαγωγική και αντιλαϊκίστικη συμπεριφορά τους, το συγκεκριμένο έργο τους και όχι τις φαντασμαγορικές παράτες, συγκροτούν και μια υποδειγματική πολιτική στάση στους δύσκολους και περίεργους σημερινούς καιρούς.


3 Ιαν 2016, 22:12 · Διάφορα · Αφηστε σχολιο\nΠιθανότατα αναβαλλεται για τον Φεβρουάριο η κατάθεση του νομοσχεδίου για το ασφαλιστικό, ενώ για τις συντάξεις θα συναντήσει αύριο Δευτέρα 04/01/2016 ο Γ. Κατρούγκαλος όλους τους πολιτικούς αρχηγούς πριν δώσει στην τρόικα το σχέδιο της κυβέρνησης.\nΣυναγερμός έχει σημάνει στο υπουργείο Εργασίας με τον Γ. Κατρούγκαλο να πραγματοποιεί αύριο Δευτέρα συναντήσεις με όλους τους πολιτικούς αρχηγούς πριν παραδώσει το τελικό σχέδιο της κυβέρνησης στην τρόικα.\nΣτις 11.00 το πρωί ο υπουργός Εργασίας θα συναντηθεί με τον Γ. Πλακιωτάκη της ΝΔ, στις 12.00 με τον Β. Λεβέντη, στις 12.30 με εκπροσώπους από το Ποτάμι, στις 13.00 με τον Δ. Κουτσούμπα και στις 14.00 με την Φ. Γεννηματά.\nΌλες αυτές οι συναντήσεις θα γίνουν πριν παραδοθεί στην τρόικα το τελικό σχέδιο και όλα δείχνουν πως ο νέος νόμος θα καθυστερήσει να εισαχθεί στη Βουλή για ψήφιση. Μάλιστα σύμφωνα με πληροφορίες η κατάθεση του νέου Ασφαλιστικού στη Βουλή μπορεί να γίνει στις 25 Φεβρουαρίου, κάτι που σημαίνει πως θα καθυστερήσει η πρώτη αξιολόγηση από τους θεσμούς.\n“Αν δεν λύσουμε το ασφαλιστικό σήμερα, σε ένα χρόνο το αργότερο δεν θα μπορούμε να δίνουμε συντάξεις, σε λίγο χρόνο θα καταρρεύσει το ασφαλιστικό σύστημα στη χώρα”, ανέφερε ο γενικός γραμματέας του υπουργείου Εργασίας, Ανδρέας Νεφελουδης.\nΞεκαθαρισε ότι δεν συζητείται πλέον η ενσωμάτωση επικουρικών στις κύριες, αλλά η συζήτηση γίνεται μόνο ξεχωριστά για τις κύριες και για τις επικουρικές. Διαβεβαίωσε ότι δεν θα περικοπουν οι κύριες συντάξεις.\nΣε ότι αφορά το τμήμα της αναπλήρωσης είπε ότι έχει και αναδιανεμητικό ρόλο σημειώνοντας ότι γίνεται προσπάθεια για ενιαίο ποσοστό αναπλήρωσης, και για το οποίο θα γίνεται διαπραγμάτευση μέχρι την τελευταία στιγμή.


Οικολογικό πάρκο, μουσεία και χώροι αναψυχής στον Πηνειό\nΤΙΣ ΘΕΣΕΙΣ ΤΗΣ ΓΙΑ ΤΗΝ ΑΝΑΔΕΙΞΗ ΚΑΙ ΑΞΙΟΠΟΙΗΣΗ ΤΟΥ ΠΟΤΑΜΟΥ ΠΑΡΟΥΣΙΑΣΕ Η ΥΠΟΨΗΦΙΑ ΔΗΜΑΡΧΟΣ ΡΕΝΑ ΚΑΡΑΛΑΡΙΩΤΟΥ\nΔημοσίευση: 20 Απρ 2019 15:28\n«Η Λάρισα μπορεί και πρέπει να γίνει μια ευρωπαϊκή παραποτάμια πόλη, μια πρωτεύουσα πόλη - πρότυπο, σε όλη την Ελλάδα. Αυτή η ευρωπαϊκή προοπτική της Λάρισας περνά μέσα από την αξιοποίηση και ανάδειξη του Πηνειού ποταμού σε “πρωταγωνιστή” στη ζωή της πόλης μας», σημείωσε η υποψήφια δήμαρχος Λαρισαίων, Ρένα Καραλαριώτου, παρουσιάζοντας θέσεις και προτάσεις της δημοτικής παράταξης «Λάρισα Μπροστά» για την αξιοποίηση και ανάδειξη του Πηνειού ποταμού.\nΟικολογικό Πάρκο, με τρία Μουσεία, δύο Κέντρα και αίθουσα διαλέξεων, ένα μοναδικό Πάρκο Νερού, με χώρους αναψυχής και στάθμευσης, αλλά και Φορέας Προστασίας και Διαχείρισης του Πηνειού ποταμού περιλαμβάνονται, μεταξύ άλλων, στο πρόγραμμα.\n«Δεν ασχολούμαστε με το χθες, αλλά με το μέλλον. Θέλουμε να πάμε την πόλη μας μπροστά. Γνωρίζουμε καλά πώς μπορεί να γίνει αυτό. Με ειλικρίνεια και υπευθυνότητα, χωρίς να υποσχόμαστε πράγματα που δεν μπορούμε να κάνουμε. Χαράσσουμε ένα διαφορετικό δρόμο και αναλαμβάνουμε δεσμεύσεις που μπορούμε να κάνουμε πράξη. Ο Πηνειός θα γίνει «κτήμα» όλων των πολιτών.\nΤο σχέδιό μας για τον Πηνειό είναι συγκεκριμένο. Ξέρουμε τι θέλουμε και ξέρουμε πώς μπορούμε να το κάνουμε πράξη. Σε μια Ελλάδα που αλλάζει, εμείς μπορούμε να έχουμε πρόσβαση στα κέντρα λήψης των αποφάσεων και να πάμε τη Λάρισα Μπροστά. Οι πολίτες θα κρίνουν. Οι πολίτες αποφασίζουν» τόνισε η κ. Καραλαριώτου.\nΤο σχέδιο της «Λάρισα Μπροστά» προβλέπει πολύ-επίπεδη ανάπτυξη: Εκπαίδευση - δραστηριότητες, αναψυχή, διαχείριση - προστασία, πολιτισμός και διασύνδεση, αυτά είναι τα στοιχεία που ενσωματώνονται στον προγραμματισμό για την ανάδειξη του Πηνειού ποταμού.\nΟικολογικό Πάρκο (προβλέπεται από εγκεκριμένη μελέτη): Μουσείο Χλωρίδας και Πανίδας και Γεωλογίας του Πηνειού, Μικρό Λαογραφικό με τα σύνεργα αλιείας και κυνηγιού στο παρελθόν, Μουσείο αναπαραστάσεων της ιστορικής εξέλιξης του ποταμού, Κέντρο Ορνιθολογίας και Ιχθυολογίας, Κέντρο Περιβαλλοντικής Εκπαίδευσης και Αίθουσα διαλέξεων και κτίριο Διοίκησης.\nΠυρήνες υπαίθριων αθλητικών εγκαταστάσεων, με προσαρμοσμένους σε ομάδες ηλικιών χώρους, ώστε να μπορούν όλοι οι κάτοικοι και επισκέπτες, ανεξαρτήτως ηλικίας, να απολαμβάνουν τα οφέλη της άσκησης στο φυσικό περιβάλλον.\nΠυρήνας Εστίασης-Αναψυχής: Χώρος στάθμευσης αυτοκινήτων δυναμικού 1.000 θέσεων απέναντι από τη συνοικία Παπασταύρου δίπλα στον κόμβο, Πάρκο Νερού (υδάτινο πάρκο), 50 στρεμμάτων, αίθουσα αναψυχής χωρητικότητας 600 ατόμων σε συνέχεια του χώρου στάθμευσης, εστιατόριο πλησίον του κόμβου του αεροδρομίου, με αυτόνομο χώρο στάθμευσης, και τεχνητή λίμνη(εφόσον βέβαια επιτευχθεί σταθερή ροή των υδάτων, από το ύψος των παλαιών σφαγείων, στην οποία θα έχουν θέαση οι παραπάνω εγκαταστάσεις άθλησης και αναψυχής).\nΠροστασία-Διαχείριση: Δημιουργία Ειδικής Ομάδας Επιστημόνων και Μελετητών στον Δήμο Λαρισαίων, που θα ασχολείται αποκλειστικά με το θέμα της αξιοποίησης του Πηνειού, Σύσταση «Φορέα Προστασίας και Διαχείρισης Πηνειού Ποταμού», ο οποίος θα έχει την επίβλεψη και την ευθύνη συνολικά του Πηνειού, Περιβαλλοντική Προστασία Πηνειού με καταγραφή της βιοποικιλότητας, αλλά και στόχευση για επανεισαγωγή στοιχείων που έχουν καταγραφεί στο παρελθόν, αλλά δεν υπάρχουν πια, παρακολούθηση ποιότητας νερού, σε συνεργασία με τη ΔΕΥΑΛ.\nΑνάδειξη πολιτιστικών σημείων, όπως ο αρχαιολογικός χώρος της θεσσαλικής πόλης του Άτραγα στο Κάστρο Ραχούλας, ο αρχαιολογικός χώρος στο Κουτσόχερο στην περιοχή του ι.ν. του Αγίου Νικολάου, ο διατηρητέος ιερός ναός του Αγίου Νικολάου στην Αμυγδαλέα.\nΔιασύνδεση: Βιώσιμη ανάπτυξη και βελτίωση της Ποιότητας Ζωής των κατοίκων των παραποτάμιων περιοχών. Σύνδεση με το κατοικημένο περιβάλλον και ένταξη στον αστικό ιστό (διάβαση πεζών, γέφυρες, σκάλες, ράμπες κ.ά.). Δημιουργία παραποτάμιων διαδρομών, πόλων πρασίνου και υπαίθριας αναψυχής, εναλλακτικές αθλητικές και πολιτιστικές λειτουργίες, Φωτισμός με τη χρήση εναλλακτικών πηγών ενέργειας.\n«Η Λάρισα είναι από τις ελάχιστες πόλεις στην Ελλάδα που, ενώ έχουν ποτάμι, δεν το έχει αξιοποιήσει επαρκώς. Τα προηγούμενα χρόνια έγιναν σημαντικές προσπάθειες αξιοποίησης, καταρτίστηκαν αξιόλογες μελέτες, οι οποίες μάλιστα εγκρίθηκαν από το ΥΠΕΧΩΔΕ (1998). Μετά την ολοκλήρωση των απαιτούμενων υδραυλικών μελετών, αξιοποιήθηκαν αυτές οι μελέτες από τη δημοτική αρχή Τζανακούλη και ξεκίνησε η υλοποίηση των πρώτων ήπιων παρεμβάσεων στην κοίτη του ποταμού (όχθες) με δημιουργία διαδρομών περιπάτου, υπαίθριων χώρων άθλησης και σημείων ανάπαυσης. Οι παρεμβάσεις αυτές βρήκαν σύντομα ανταπόκριση από τους κατοίκους της πόλης αλλά και τους επισκέπτες.\nΗ Διοίκηση Καλογιάννη δεν αξιοποίησε αυτή τη δουλειά. Απλά άφησε να περάσουν πέντε χρόνια χωρίς να γίνει τίποτα. Στο ΕΘΙΑΓΕ δεν είχε μελέτες και γι’ αυτό έκανε αρχιτεκτονικό διαγωνισμό. Στο Αρχαίο Θέατρο δεν είχε μελέτη και γι’ αυτό την κάνει τώρα, ένα μήνα πριν τις εκλογές. Στον Πηνειό είχε μελέτη, εγκεκριμένη από το ΥΠΕΧΩΔΕ και δεν έκανε τίποτα. Ας τον κρίνουν οι πολίτες», υπογράμμισε η κ. Καραλαριώτου.\n«Ο στόχος να μην «πεθαίνει» το ποτάμι κάθε καλοκαίρι, είναι πρωτίστως στόχος περιβαλλοντικός, απαραίτητος για την περιβαλλοντική ισορροπία του συνόλου της ημιορεινής και πεδινής Θεσσαλίας. Για την υλοποίηση του προγράμματός μας για την ανάδειξη του Πηνειού, θέλουμε όλους τους πολίτες δίπλα μας. Θα επιδιωχθεί η συμμετοχή όλων των Λαρισαίων, από τους αρχιτεκτονικούς διαγωνισμούς για τις κτιριακές εγκαταστάσεις μέχρι τη φυτοκάλυψη, την αισθητική διαμόρφωση των υπαίθριων χώρων και τη λειτουργία του Περιβαλλοντικού – Οικολογικού Πάρκου, ώστε ο Πηνειός να γίνει «κτήμα» όλων των πολιτών.\nΘέλουμε τους πολίτες ευαισθητοποιημένους, τους κατοίκους και φορείς της περιοχής ενημερωμένους, μέσω εκθέσεων και εκδηλώσεων, για θέματα περιβαλλοντικά και οικολογικά. Όλα τα έργα θα επιδιωχθούν να χρηματοδοτηθούν από τα διαθέσιμα εργαλεία που προβλέπονται από Δημόσιους και Κοινοτικούς πόρους. Σε περίπτωση που αυτό δεν θα είναι εφικτό, τότε θα εξετασθεί ως έσχατη λύση και η ιδιωτική συμμετοχή. Απόφασή μας είναι να γίνει το έργο. Μπορούμε και αξίζουμε καλύτερα», κατέληξε η κ. Καραλαριώτου.


Νορβηγία: Γιόνας Γκαρ Στέρε – Ποιός ειναι ο εκατομμυριούχος που θα παραλάβει το τιμόνι της χώρας - Tromaktiko.gr\nΝορβηγία: Γιόνας Γκαρ Στέρε – Ποιός ειναι ο εκατομμυριούχος που θα παραλάβει το τιμόνι της χώρας\n14 Σεπτεμβρίου 2021 14:38\nΟ επόμενος πρωθυπουργός της Νορβηγίας -εκτός απροόπτου- είναι ένας άνθρωπος από πλούσια οικογένεια, ο οποίος έγινε αρχηγός του Εργατικού Κόμματος, ενός κόμματος που κατά παράδοση θεωρείται η πολιτική έκφραση της εργατικής τάξης.\nΞεπερνώντας την εκλογική του ήττα το 2017 και την εσωκομματική αναταραχή, ο 61χρονος Γιόνας Γκαρ Στέρε αναμένεται να αντικαταστήσει στην πρωθυπουργία την 60χρονη Έρνα Σόλμπεργκ καθώς η κάλπη έδειξε μια αποφασιστική μετατόπιση των ψηφοφόρων προς την κεντροαριστερά.\nΓιός ενός ναυλομεσίτη (ship-broker), ο Στέρε είναι κληρονόμος μιας περιουσίας 16 εκατομμυρίων δολαρίων, σύμφωνα με το επιχειρηματικό περιοδικό Kapital.\nΤο ελιτίστικο υπόβαθρό του θεωρούνταν κάποτε εμπόδιο για την φιλοδοξία του να ηγηθεί ενός κόμματος ριζωμένου στους αγώνες για τα δικαιώματα των εργατών.\nΈχει έρθει η σειρά “του απλού λαού”, υποστήριξε ο Στέρε, υποσχόμενος να μειώσει τις ανισότητες με φοροελαφρύνσεις για τις οικογένειες χαμηλού και μεσαίου εισοδήματος, να μειώσει το κόστος των δημόσιων υπηρεσιών και να αυξήσει την φορολογία για τους πλούσιους, περιλαμβανομένου και του ιδίου.\nΠρώην υπουργός Εξωτερικών και υπουργός Υγείας, ο Στέρε ηγείται των Εργατικών από το 2014, αλλά απέτυχε κατά την πρώτη απόπειρά του να ανέβει στην εξουσία το 2017 καθώς ηττήθηκε από την υπό την συντηρητική Σόλμπεργκ συμμαχία που εξασφάλισε μια δεύτερη θητεία.\nΑυτή τη φορά η κεντροαριστερά σημείωσε τη μεγαλύτερη νίκη της σε σχεδόν τρεις δεκαετίες με τους Εργατικούς να είναι το μεγαλύτερο κόμμα στη βουλή. Ο Στέρε, ωστόσο, θα πρέπει να επιδοθεί σε σκληρές μετεκλογικές διαπραγματεύσεις για τον σχηματισμό κυβέρνησης συνασπισμού με δύο άλλα κόμματα.\nΓια να σχηματίσει κυβέρνηση πλειοψηφίας ο Στέρε θα χρειαστεί τη στήριξη από το Κεντρώο Κόμμα και την Σοσιαλιστική Αριστερά, που έχουν αντίθετες πολιτικές θέσεις στα πάντα –από την πετρελαιοπαραγωγή ως τους φόρους.\nΘα μπορούσε να κυβερνήσει σε μια κυβέρνηση μειοψηφίας, αλλά με την εκτίμηση για εξασφάλιση 48 εδρών από τις συνολικά 169 έδρες του κοινοβουλίου η κυβέρνησή του θα ήταν ευάλωτη.\nΤα οκτώ χρόνια που πέρασαν οι Εργατικοί μακριά από την εξουσία είναι το μεγαλύτερο διάστημα από τότε που σχημάτισαν για πρώτη φορά κυβέρνηση το 1928.\nΤο κόμμα έχει κυβερνήσει για περίπου 50 από τα 76 χρόνια μετά το τέλος του Δεύτερου Παγκοσμίου Πολέμου.\nΟ Στέρε λέει ότι οι ταξικές διαφορές που παρατήρησε όταν φοιτούσε στο Παρίσι την περίοδο του ’80 τον μετέτρεψαν σε σοσιαλδημοκράτη.\n“Έμαθα σε ποιου είδους κοινωνία ήθελα να ζω. Στη Γαλλία οι ανισότητες μεταξύ των ανθρώπων είναι μεγάλες, μεγαλύτερες σε σχέση με τη Νορβηγία –ανάμεσα σε πλούσιους και φτωχούς, ανάμεσα σε όσους έχουν σπουδάσει και σε όσους δεν έχουν, ανάμεσα στην πόλη και στην ύπαιθρο”, έγραψε σε άρθρο του για την νορβηγική ιστοσελίδα ABC News το 2017.\nΌπως είπε ο ίδιος στο Reuters τον περασμένο μήνα, η κατανομή των οικονομικών βαρών με πιο ισότιμο τρόπο θα χαλάρωνε την υιοθέτηση αυστηρότερων πολιτικών για το κλίμα –ένα μεγάλο ζήτημα στη Νορβηγία.\n“Πρέπει να αποφύγουμε τα κίτρινα γιλέκα. Πρέπει να διασφαλίσουμε ότι μειώνουμε τις εκπομπές και δημιουργούμε θέσεις εργασίας”, δήλωσε αναφερόμενος στο αντικυβερνητικό κίνημα των ‘Κίτρινων Γιλέκων’ που έχει εμφανιστεί στη Γαλλία.\nΗ Νορβηγία είναι “καλή στη διαπραγμάτευση αυτών των μεταβάσεων, αλλά πρέπει να έχουμε μια κοινωνία με λιγότερες ανισότητες, οι οποίες έχουν αυξηθεί με την προηγούμενη κυβέρνηση”.\nΣπούδασε σε ένα από τα καλύτερα πανεπιστήμια της Γαλλίας, το Sciences Po, και ταξίδεψε στη Σοβιετική Ένωση στο πλαίσιο του κινήματος υποστήριξης σοβιετικών αντιφρονούντων.\nΜετά την επιστροφή του στην πατρίδα συνεργάστηκε στενά με την πρώτη γυναίκα πρωθυπουργό της χώρας, την Γκρο Χάρλεμ Μπρούντλαντ, και αργότερα έγινε προσωπάρχης της στον Παγκόσμιο Οργανισμό Υγείας.\nΤο 2010, ως υπουργός Εξωτερικών στην κυβέρνηση του φίλου του Γενς Στόλτενμπεργκ, ο Στέρε εξασφάλισε το τέλος σε μια διαμάχη 40 ετών, υπογράφοντας με τη Ρωσία μία συμφωνία για το διαχωρισμό των μεταξύ τους συνόρων στον Αρκτικό Ωκεανό.\nΣτη συνέχεια υπηρέτησε ως υπουργός Υγείας προτού γίνει ηγέτης των Εργατικών όταν ο Στόλτενμπεγκ ορίστηκε επικεφαλής του ΝΑΤΟ το 2014.\nΗ Νορβηγία είναι ιδρυτικό μέλος του ΝΑΤΟ. Δεν είναι μέλος της ΕΕ, αλλά έχει στενούς οικονομικούς δεσμούς με το μπλοκ που θα μπορούσε να αποτελέσει αγκάθι στις συνομιλίες για τον σχηματισμό κυβέρνησης συμμαχίας.\nΟ Στέρε κατάφερε να παραμείνει στην ηγεσία των Εργατικών μετά το 2017 όταν το κόμμα ξεκίνησε την χρονιά εκείνη με μεγάλο προβάδισμα στις δημοσκοπήσεις αλλά έχασε τις εκλογές όταν ανακοίνωσε ότι θα αυξήσει τους φόρους και καθώς η οικονομική ανάκαμψη ενίσχυσε την Σόλμπεργκ.\nΓια την προεκλογική εκστρατεία του 2021 ο Στέρε καθησύχασε τους ψηφοφόρους της μεσαίας τάξης ξεκαθαρίζοντας ότι μόνο το 20% των υψηλότερα αμειβόμενων και των πολύ πλούσιων θα υφίσταντο αύξηση των φόρων αν κέρδιζαν οι Εργατικοί.\nΚακοήθη Αιματολογικά Νοσήματα: Ας μιλήσουμε μεταξύ μας! – Διαδικτυακή επιστημονινή ημερίδα του Κ.Ε.Φ.Ι.\nΥπ. Εργασίας: Καταρρίπτεται ο μύθος για τον εργασιακό νόμο και τις ψηφιακές πλατφόρμες\nΚορωνοϊός μεταλλάξεις (23/9): 745 νέα κρούσματα της Δέλτα-Πού εντοπίζονται τα 812 στελέχη\nΠειραιάς: 3 συλλήψεις για κατοχή και διακίνηση ναρκωτικών – Κατασχέθηκαν 30 κιλά κάνναβης


ΚΟΙΝΗ ΛΟΓΙΚΗ... 'Η ΜΗΠΩΣ ΟΧΙ;: Το πραγματικό «παράδειγμα της Αργεντινής»...\nΧάος και λεηλασίες στην Αργεντινή\nΚήρυξε στάση πληρωμών το 2001, όταν το χρέος της χώρας είχε φθάσει στα 95 δις δολάρια.\nΑπό τότε, η Αργεντινή δεν σήκωσε κεφάλι (είχε προηγηθεί, στις αρχές της δεκαετίας του 1990 η σύνδεση με το δολάριο, που οδήγησε στην κατάρρευση):\nΧρεοκοπία ξανά και ξανά, πληθωρισμός, πείνα, διαδηλώσεις, λεηλασίες, ταραχές στους δρόμους.\nΤην ίδια ώρα, η χώρα έτρεχε να αντιμετωπίσει στα αμερικανικά δικαστήρια τους κατόχους ομολόγων της που δεν έχουν αποπληρωθεί – αυτό για τους εγχώριους ομολογιούχους, που πιστεύουν πως ο ΣΥΡΙΖΑ τους έχει βρει τη λύση.\nΣτις αρχές Δεκεμβρίου 2013, μόνο μέσα σε δυο μέρες, επτά άνθρωποι έχασαν τη ζωή τους στη διάρκεια λεηλασιών και ενώ απεργούσαν οι αστυνομικοί.\nΤα ίδια είχαν γίνει και τον Δεκέμβριο του 2012, όταν την χώρα επισκεπτόταν ο κ. Τσίπρας.\nΤον περασμένο Απρίλιο, το Μπουένος Άιρες κηρύχθηκε σε κατάσταση έκτακτης ανάγκης, λόγω έξαρσης της εγκληματικότητας, των λεηλασιών και των λιντσαρισμάτων.\nΓια να αντιμετωπιστεί η έκρυθμη κατάσταση, ανακλήθηκαν στην υπηρεσία 5.000 αστυνομικοί που είχαν συνταξιοδοτηθεί, ανεβάζοντας τη δύναμη της αστυνομίας σε 72.000 άνδρες.\nΕίναι τόσο άσχημα τα πράγματα, που πλέον, σύμφωνα με τις δημοσκοπήσεις, περισσότερο και από τον πληθωρισμό, την παιδεία, τη διαφθορά και την ανεργία, τους πολίτες της Αργεντινής απασχολεί η εγκληματικότητα.\nΕπομένως, η Αργεντινή βρίσκεται στο χάος.\nΚαι 13 χρόνια μετά την στάση πληρωμών, που την οδήγησε σε απόλυτο αποκλεισμό, αρχίζει να πληρώνει τα χρέη της.\nΠροφανώς, με τη στάση πληρωμών όχι μόνο δεν πέτυχε τίποτε, αλλά καταβαραθρώθηκε.\nΑλλά τον Δεκέμβριο του 2012, επισκεπτόμενος τη χώρα και μιλώντας ενώπιον… ενθουσιασμένου ακροατηρίου, ο κ. Τσίπρας φώναξε:\n«Αν ήξερα ότι έχουμε τόσο θερμούς φίλους στην Αργεντινή, θα ξεκινούσα την μεγάλη προεκλογική εκστρατεία από το Μπουένος Άιρες»!\nΕίπε επίσης πως «το παράδειγμα της Αργεντινής μετά το 2003 ενοχλεί, γιατί πάει κόντρα στο νεοφιλελεύθερο παράδειγμα. Θέλουμε να αναδείξουμε τι πρέπει να αποφύγει ο ελληνικός λαός προκειμένου να μην οδηγηθεί σ’ αυτήν την κατάσταση στην οποία οδήγησαν την Αργεντινή τα ληγμένα φάρμακα του ΔΝΤ. Έληξαν από το 2001, όταν τα έδωσαν σε σας».\nΌτι ορθώς έγινε η στάση πληρωμών το 2001;\nΚαι τι είναι το παράδειγμα της Αργεντινής μετά το 2003;\nΔιότι εκείνη τη χρονιά το μόνο που συνέβη ήταν η άνοδος στην εξουσία του ζεύγους των περονιστών Κίρχνερ, που εξαπλασίασαν την προσωπική τους περιουσία μέσα από κερδοσκοπικές αγοραπωλησίες ακινήτων στην Παταγονία και ενώ η χώρα είχε χρεοκοπήσει και ο λαός πεινούσε.\nΚαι αφού συνέβησαν όλα αυτά, αφού πέρασαν 13 μαρτυρικά χρόνια, η Κριστίνα Κίρχνερ είδε κι’ απόειδε και αποφάσισε ότι τα χρέη πληρώνονται, διότι οι πιστωτές δεν σε ξεχνούν.\nΑυτό πράγματι, είναι το «παράδειγμα της Αργεντινής»…\nΑναρτήθηκε από MANIA στις 6:23 μ.μ.


Διαστάσεις: Ευτυχία, θάνατος, δόξα\nΚατά συνέπεια, σημειώνει ο αρθρογράφος, η ευτυχία δεν συνίσταται στο τι πιστεύεις εσύ (μετά θάνατον, μάλιστα, δεν πιστεύεις απολύτως τίποτα), αλλά στο τι πιστεύουν οι άλλοι για σένα. Τι θυμούνται δηλαδή από σένα όταν έχεις εγκαταλείψει τον μάταιο τούτο κόσμο. Είναι αυτό που οι αρχαίοι Έλληνες αποκαλούσαν «δόξα». Και έρχεται σε πλήρη αντίθεση με όλη αυτή την υστερία γύρω από την ευτυχία που παρατηρείται σε κοινωνίες όπως η αμερικανική. Κακώς συνδέουμε την ευτυχία με τον εαυτό μας: θα ήταν πολύ πιο ενδιαφέρον να προσπαθούμε να ζούμε με τέτοιο τρόπο ώστε να μας αναγνωρίσουν οι άλλοι την ευτυχία όταν πεθάνουμε. Εξίσου κακώς προσπαθούμε να απαντήσουμε στο αν υπάρχει μετά θάνατον ζωή συνδέοντάς την με τον εαυτό μας. Μετά θάνατον ζωή υπάρχει, αλλά για τους άλλους, τους λιγοστούς που αγαπήσαμε και τους πολλούς που δεν είχαμε την ευκαιρία να γνωρίσουμε. Ακόμη κι ο Σωκράτης, όταν του έθεσαν στη δίκη του αυτό το ερώτημα, απάντησε ότι μόνο ο Θεός γνωρίζει την απάντηση. Τα πράγματα είναι ακόμη πιο δύσκολα για κάποιον που δεν πιστεύει καν στον Θεό. Τι του μένει; Το ευ ζην- όσο περνάει από το χέρι του φυσικά.\nposted by Μιχάλης Μητσός @ 11:34 π.μ. 8 comments\nAt 29/6/09 3:52 μ.μ., Μαύρο πρόβατο said...\n-Ο Επίκουρος είχε μια συγκροτημένη απάντηση για όλα τούτα.\n-Ο Πλούταρχος με τους βίους του μας αφήνει να παρατηρήσουμε πολλά πράγματα.\nΔε χρειάζεται βέβαια να μείνουμε/επιστρέψουμε στους αρχαίους, για να στοχαστούμε τα του βίου. Αν έχει όμως κάτι αξία, είναι να αντικρύσουμε τον τρόπο με τον οποίο η κοινωνία μας προτρέπει, προτάσσει, επιβάλλει, την ακύρωση κάθε απόπειρας αυτο-νοηματοδότησης της ζωής.\nΣτη νεώτερη παράδοση η σχετική προβληματική ανοίγεται μέσω των θεωριών γύρω από την αλλοτροίωση.\nΒέβαια, όλοι καταλαβαίνουν οτι κανενός είδους στοχασμός δεν αρκεί για να τα βρει κανείς με τον εαυτό του και να ζήσει "σαν φιλόσοφος" - και βέβαια, όποιος ανακαλύψει τι χρειάζεται γι αυτό, κρατά ένα από τα κλειδιά της ευτυχίας για τη ζωή που του απομένει.\nAt 29/6/09 4:33 μ.μ., templar said...\nΜιχάλη πες του Αμερικάνου χαιρετίσματα, ο Καζαντζάκης το έχει καλύψει το θέμα :\n"Ξέρω καλά πως ο θάνατος δε νικιέται· μα η αξία του ανθρώπου δεν είναι η νίκη, παρά ο αγώνας για τη Νίκη.\nΚαι ξέρω ακόμα ετούτο, το δυσκολότερο: δεν είναι ούτε ο αγώνας για τη Νίκη· η αξία του ανθρώπου είναι μια μονάχα, ετούτη: να ζει και να πεθαίνει παλικαρίσια και να μην καταδέχεται αμοιβή.\nΚι ακόμα ετούτο, το τρίτο, ακόμα πιο δύσκολο: η βεβαιότητα, πως δεν υπάρχει αμοιβή, να μη σου κόβει τα ήπατα παρά να σε γεμίζει χαρά, υπερηφάνια κι αντρεία".\nΑναφορά στον Γκρέκο, 1961.\nAt 29/6/09 5:19 μ.μ., Αθήναιος said...\nAt 29/6/09 6:27 μ.μ., templar said...\nΤόσο βαρετό ήταν Αθηναίε;\nΗ ανάρτηση πάντως είναι όντως καλή.\nAt 29/6/09 8:03 μ.μ., ΤΑΣΟΣ said...\nΝα βελτιώσουμε τη διατροφή μας. Να κόψετε το κάπνισμα. Να κάνουμε γυμναστική. Να αποφεύγουμε τις καταχρήσεις γιά προστασία της Υγείας.\nΣημασία δεν έχει ο θάνατος αλλά η ασθένεια\nAt 29/6/09 8:19 μ.μ., nik-athenian said...\n6 τουλάχιστον σχόλια τη στιγμή που πλήθος πολιτικών ποστς περνούν παντελώς ασχολίαστα.\nΣυμπέρασμα. Ο στοχασμός (σε οποιοδήποτε επίπεδο) για τα ζητήματα της ζωής, του θανάτου, της ευζωίας,της ευτυχίας, απασχολεί τους ανθρώπους περισσότερο από τις πολιτικούρες, εκτός αν οι τελευταίες συζητιούνται σε επίπεδο οπαδών.Χα.\nAt 30/6/09 10:32 π.μ., Αθήναιος said...\nΕίμαι ο Αθήναιος, όχι ο Αθηναίος.\nΕίναι βαρετή η εμμονή του αρθρογράφου με το θέμα. Πού να κλείσει και τα 50 τί θα μας κάνει.\nAt 30/6/09 1:04 μ.μ., Μιχάλης Μητσός said...\nΕλα, βρε Αθήναιε. Αφού ξέρεις ότι η αγωνία είναι ΜΕΧΡΙ να κλείσεις τα πενήντα. Μετά το παίρνεις απόφαση. Κοντός ψαλμός αλληλούια, λοιπόν.


Δελτίο των 11: ΜΕΓΑΟΠΛΟΝ Η ΕΝΟΤΗΣ ΤΩΝ ΕΛΛΗΝΩΝ\nΑς μήν λησμονούμε ότι τήν 23 Απρίλιου 2010, ο οπαδός τής Καννάβεως Τζέφρει Παπαντρέου ωδήγησεν τό Έθνος τών Ελλήνων εν μέσω τής αγέλης τών υαίνων καί τών ερπετοειδών τής τοκογλυφίας.\nΑντί νεωτέρων θεμάτων όμως παραθέτω κάτωθι τήν ΑΠΟΚΑΛΥΠΤΙΚΗΝ ομιλία τού Ανδρέα Παπανδρέου τής 27 Ιουνίου 1995.\nΟ Ανδρέας Παπανδρέου ΚΑΙ ΟΧΙ ΜΟΝΟΝ Υστεροφημίας ένεκεν, εστράφη κατά τού Διευθυντηρίου τής Παρά-Ευρώπης. Κάννες. Ανδρέας Παπανδρέου.\n«...Σπάνια ομιλώ οργισμένα, αλλά ήταν οργισμένη απάντησι. Τούς είπα ότι:\nΔέν είναι δυνατόν νά ακούω απ΄ αυτήν τήν ομάδα τών Ευρωπαίων πού είναι οι δημοκράτες, οι προοδευτικοί, οι δίκαιοι... Δέν μπορώ νά ακούω απ΄ αυτούς μαθήματα γιά τήν Χώραν μου καί τήν τουρκία. Εξήγησα ότι όχι μόνον έχομεν τά είκοσι πέντε χρόνια, πόσα είναι (21), τό 74, Κατοχή τής Βορείου Κύπρου αλλά ταυτόχρονα έχομε καί απειλές οι οποίες συνεχίζονται. Πρόσφατα τής τουρκικής εθνοσυνέλευσης πού μέ απόφασί της δίνει στήν κυβέρνησι τής τουρκίας τήν δυνατότητα νά φθάση μέχρι καί κήρυξι πολέμου εναντίον τής Ελλάδος.\nΆν η Ελλάδα τολμήσει νά επεκτείνη τά χωρικά της ύδατα στά δώδεκα μίλια πού είναι τό Νέο Δίκαιο γιά τήν θάλασσα. Η Σύμβασι γιά τήν θάλασσα.\nΠρέπει νά πώ ότι ήμουν καί εγώ σκληρός, δέν μπορώ νά επαναλάβω τίς λέξεις, αλλά πράγματι αισθάνθηκα γιά τήν Ελλάδα ΠΟΛΥ ΞΕΝΟΣ σ΄αυτό τό κλίμα.\nΚαί πρέπει νά πώ καί κάτι άλλο πού ξέχασα όσο δυσάρεστο καί άν είναι οτι ο Σιράκ κλείνοντας τό θέμα τών Σκοπίων είπε ότι η Ενωμένη Ευρώπη θά υποχρεώση, θά βοηθήση νά προωθηθούν οι διαδικασίες ειρήνευσης καί επίλυσης τού Σκοπιανού υπό τήν προϋπόθεσιν ότι η Ελλάδα θά άρη τό εμπάργκο.\nΈχουμε τώρα καί προϋποθέσεις... Αύτό ήταν ένα πολύ δυσάρεστο κλίμα καί θέλω νά τό επεκτείνω, δέν έχω κανένα λόγο νά κρύψω από τόν Ελληνικό λαό τήν Αλήθεια. Θέλω νά πώ ότι είδα πράγματι τό Διευθυντήριο νά λειτουργή. Διότι πολύ συνάδελφοι, οι πρωθυπουργοί, ιδιαιτέρως καί στό διάδρομο μού έλεγαν τί καλά πού τά είπες, έχεις Δίκιο.\nΚανείς δέν πήρε τό λόγο νά καλύψη τίς θέσεις μου.\nΣυγχαρητήρια έπαιρνα στούς διαδρόμους αλλά δέν είχαν ούτε τήν δυνατότητα νά ασκήσουν κριτική εκεί πού έμπαινε ένα θέμα τεράστιας ΗΘΙΚΗΣ ΥΠΟΣΤΑΣΗΣ.\nΤί είναι η Ενωμένη Ευρώπη; Ποιός τήν κυβερνάει; Τί ρόλο παίζουμε πλέον εμείς οι κυβερνήσεις, οι Εθνικές Κυβερνήσεις;\nΑυτά είναι ερωτήματα πολύ βασικά.\nΔέν προτείνω τίποτε τό ριζοσπαστικό, δέν έχω νά προτείνω τίποτε τό ριζοσπαστικό. Απλώς πρέπει νά ξέρομε πού βρισκόμαστε, πού πάμε, νά τηρούμε τόν λαό ενήμερο γιά τά σύν καί τά πλήν καί νά΄ μαστε έτοιμοι νά δώσουμε τήν μάχη γιά τά Δικαιώματά μας τά Αναφαίρετα».\nΈλα ρε συ Κανελλόπουλε. Δεν ήξερε ο Ανδρέας τι είναι η Ευρωπαϊκή Ένωση; Το 1995 το αντιλήφθηκε;\nΠέμ Απρ 19, 01:28:00 μ.μ.


Ερωτικές Προβλέψεις Κυριακή 23/3/2014\nΌσο περισσότερο πλησιάζετε έναν ρομαντικό σας στόχο, τόσο πιο ευάλωτοι θα είστε στα αυξημένα προβλήματα της ερωτικής σας ζωής σήμερα. Χρειάζεται να προσαρμοστείτε στις νέες καταστάσεις, πράγμα που είναι πιο εύκολο από όσο φαντάζεστε.\nΣήμερα θα νιώσετε άγχος καθώς θα προσπαθήσετε να κρύψετε κάτι από τον σύντροφό σας. Δεν είναι τόσο άσχημο να μιλήσετε για αυτό, αρκεί οι προθέσεις σας να είναι σωστές και να παραμείνετε αληθινοί απέναντι στον εαυτό σας.\nΜην προσπαθήσετε να δικαιολογήσετε την κακή σας συμπεριφορά τον τελευταίο καιρό στην ερωτική σας ζωή, καθώς θα κάνετε τα πράγματα χειρότερα. Μία ειλικρινής απολογία και λίγος χρόνος είναι αυτό που χρειάζεστε.\nΑν σχεδιάζετε να πιέσετε μία ερωτική κατάσταση, σκεφτείτε πρώτα τις συνέπειες των πράξεών σας. Ρωτήστε τον εαυτό σας αν πρόκειται να κερδίσετε περισσότερα αν απλά κάνετε πίσω.\nΕτοιμαστείτε να αλλάξετε τα σχέδιά σας, αν μία ερωτική κατάσταση αρχίσει να αλλάζει σήμερα. Παρατηρήστε τις αντιδράσεις του προσώπου που σας απασχολήσει, ειδικά αν οι καταστάσεις δεν σταθεροποιηθούν μέσα στη μέρα.\nΑυτή τη στιγμή ψάχνετε για μία μεγάλη αλλαγή στην ερωτική σας ζωή. Αν ξεφορτωθείτε τους παλιούς κανόνες, θα θέσετε τα θεμέλια για μία νέα συμπεριφορά που θα σας οδηγήσει σε ένα ολοκαίνουριο ρομαντικό κεφάλαιο.\nΣήμερα θα πιστέψετε πως ο σύντροφός σας δουλεύει εναντίον σας, αλλά κάνετε λάθος. Ανοίξτε το μυαλό και την καρδιά σας σε κάτι που είναι απλά διαφορετική προσέγγιση από τη δική σας.\nΣήμερα θα βιώσετε την ανακούφιση που χρειάζεστε, όσον αφορά τα κοινά σας οικονομικά με τον σύντροφό σας. Προσέξτε ιδιαίτερα τις οικονομικές σας κινήσεις, όσο σκέφτεστε ποιο πρέπει να είναι το επόμενό σας βήμα.\nΤα συναισθήματά σας θα είναι ορατά σε κάποιο πρόσωπο της ερωτικής σας ζωής, τώρα που η Σελήνη βρίσκεται στο ζώδιο του Τοξότη και σας προωθεί να εκφράσετε τον εαυτό σας. Ένας πιστός φίλος θα μπορέσει να σας δώσει την σοφία που χρειάζεστε.\nΠροσπαθήστε να κάνετε υπομονή όσον αφορά μία ερωτική κατάσταση σήμερα. Αντί να προβείτε σε πράξεις που δεν μπορείτε να πάρετε πίσω αργότερα, ψάξτε στοιχεία για να βρείτε το μονοπάτι που πρέπει να ακολουθήσετε. Το ένστικτο θα σας οδηγήσει σωστά.\nΟι φίλοι θα σας υποστηρίξουν αν ζητήσετε τη βοήθειά τους σε ένα αρκετά δύσκολο ερωτικό δίλημμα. Σκεφτείτε προσεκτικά προτού μιλήσετε. Είναι πολύ σημαντικό να επιλέξετε τις σωστές λέξεις.\nΤα ρομαντικά σας όνειρα θα έχουν σήμερα περισσότερο νόημα από όσο μπορείτε να καταλάβετε. Περάστε λίγο χρόνο μόνοι για να σκεφτείτε την επόμενη κίνηση που πρέπει να πάρετε στην ερωτική σας ζωή. Η φαντασία σας θα αποτελέσει αστείρευτη πηγή.\nΗΜΕΡΗΣΙΕΣ ΠΡΟΒΛΕΨΕΙΣ ΚΥΡΙΑΚΗ 23/3/2014


Πράγα: Ο William Kassouf “νικητής” του €10.300 High Roller Event | PokerLobby\nΤο τουρνουά έσπασε κάθε ρεκόρ με τις συνολικές συμμετοχές να φτάνουν τις 407 (+ 90 re-entries) και το prize pool να υπερβαίνει τα €4.000.000. Το παιχνίδι ήταν 8-handed και η χτεσινή Day 3 ξεκίνησε με 22 παίκτες να παραμένουν στο παιχνίδι.\nΤο ανεπίσημο τελικό τραπέζι των οχτώ σχηματίστηκε το απόγευμα με chip leader τον Δανό Tue Ullerup Hansen που είχε stack 4.115.000 μάρκες.\nΟ Βρετανός William Kassouf, που προκάλεσε πολλές αντιδράσεις με τη συμπεριφορά του στο πρόσφατο WSOP, μπήκε στο final table έχοντας το μικρότερο stack αλλά κατάφερε γρήγορα να διπλασιάσει με Ρηγάδες ενώ λίγο αργότερα επικράτησε με AQ απέναντι στο AK του Ihar Soika και βρέθηκε ανάμεσα στους chip leaders.\nJens Lakemeier και Matas Cimbolas ήταν οι επόμενοι δύο παίκτες που αποκλείστηκαν ενώ ο Grzegorz Wyraz που ξεκίνησε τη Day 3 με το μεγαλύτερο stack, βρέθηκε στο rail στην 6η θέση όταν έπαιξε all-in με 56 και δέχτηκε το call από το A-7 του Patrick Serda.\nΟ Serda διεύρυνε κατά πολύ το chip lead του αποκλείοντας στη σειρά τους Paul Leckey και Viliyan Petleshkov, με το παιχνίδι να είναι πλέον 3-handed. Στο σημείο εκείνο έγιναν οι πρώτες συζητήσεις για deal χωρίς όμως αποτέλεσμα καθώς ο Hansen αρνήθηκε την προτεινόμενη συμφωνία.\nΟ Δανός, όμως, ήταν τελικά εκείνος που αποχώρησε στην 3η θέση όταν έπαιξε all-in με Α-8 από το button και δέχτηκε το call του Kassouf από το big blind με Α-10, χάνοντας το μεγαλύτερο μέρος του stack του. Λίγο αργότερα ο Serda έπαιξε all-in με Q-7 και προκάλεσε το call του Hansen με A-J, όμως μία Ντάμα στο φλοπ έβαλε τέρμα στην πορεία του Δανού στην 3η θέση του event.\nΟι δύο φιναλίστ William Kassouf και Patrick Serda συζητούσαν για deal περισσότερο από 30 λεπτά, με τον Καναδό να έχει σχεδόν 4 προς 1 προβάδισμα σε μάρκες. Το αποτέλεσμα ήταν ο Serda να πάρει τα χρήματα που ζητούσε και το παιχνίδι να μη συνεχιστεί περισσότερο αφού μέρος του deal ήταν το τρόπαιο να καταλήξει στα χέρια του Βρετανού – κάτι για το οποίο ο Serda δεν ενδιαφερόταν καθόλου.\nΤελικά, “νικητής” του τελευταίου EPT High Roller event αναδείχτηκε ο William Kassouf για €532.500 όμως η μερίδα του λέοντος όσον αφορά το prize pool αποδόθηκε στον Patrick Serda που εισέπραξε το ποσό των €719.000.\nΔείτε αναλυτικά τα αποτελέσματα του €10.300 8-handed High Roller event:\n1. William Kassouf - €532.500*\n2. Patrick Serda - €719.000*\n3. Tue Ullerup Hansen - €351.000\n4. Viliyan Petleshkov - €283.850\n5. Paul Leckey - €224.600\n6. Grzegorz Wyraz - €172.910\n7. Matas Cimbolas - €128.700\n8. Jens Lakemeier - €93.170


Αίτημα της Ε.Φ.Ε.Ε.Θ. για παράταση έκδοσης σημειωμάτων περαίωσης\nΚΟΙΝ. 1)ΥΦΥΠΟΥΡΓΟ ΟΙΚΟΝΟΜΙΚΩΝ\nΣτις 29/11/2010 λήγει η προθεσμία για την έκδοση των εκκαθαριστικών σημειωμάτων περαίωσης από τις αρμόδιες Δ.Ο.Υ.\nΟ αριθμός των σημειωμάτων που πρέπει να εκδοθούν είναι πάρα πολύ μεγάλος και οι Δ.Ο.Υ. δεν προλαβαίνουν λόγω της έλλειψης προσωπικού να τα εκδώσουν εγκαίρως κι επειδή οι φορολογούμενοι επιθυμούν να περαιώσουν παρακαλούμε να δώσετε παράταση της έκδοσης των εκκαθαριστικών σημειωμάτων μέχρι και 31/12/2010.\nΕπίσης να παρατείνετε την προθεσμία της παραγράφου 1 της ΠΟΛ 1138/2010 από τις 24/11/2010 (ΠΟΛ 1156/2010) ως τις 31/12/2010.